**Обавештење о упису у Предшколску установу „Наша радост“ Ковин за радну 2023/2024.годину**

**Обавештавамо заинтересоване родитеље да ПУ „Наша радост“ Ковин врши пријем захтева за упис деце (јасле, обданиште и припремни предшколски програм) за радну 2023/2024. годину**

**од 03. до 31. маја 2023. године**

**Подношење захтева за упис у радној 2023/2024. години, реализоваће се од 03. маја до 31. маја 2023. године, и то: електронским путем на порталу еУправа (**[**https://www.euprava.gov.rs/**](https://www.euprava.gov.rs/)**) и личним подношењем захтева и документације потребне за упис у просторијама ПУ „Наша радост“ Ковин (на адреси Трг Жарка Зрењанина бр.10), а у насељеним местима у просторијама припремног предшколског програма, у времену од 08,00 до 12,00 часова.**

**Услуга ће бити доступна на Порталу еУправа од 03. маја 2023. године свим регистрованим корисницима** и приликом коришћења ове електронске услуге аутоматски се прибављају неопходни подаци из матичне књиге рођених, Централног регистра обавезног социјалног осигурања и евиденције пребивалишта, тако да родитељи не морају да достављају ни један документ приликом уписа детета, нити да одлазе ни на један шалтер.

За децу самохраних родитеља, децу жртава насиља у породици, децу са сметњама у психофизичком развоју или децу из породица које користе неки облик социјалне заштите предшколска установа је у могућности да прихвати пријаву електронским путем, али је потребно да родитељи поднесу релевантну документацију којом доказују наведени статус. Родитељима је омогућено да електронским путем доставе ову документацију на следећу маил адресу: [upis.evrtic.kovin@gmail.com](mailto:upis.evrtic.kovin@gmail.com), како не би долазили лично у предшколску установу.

**УПИС ЈЕ ОБАВЕЗАН ЗА ДЕЦУ РОЂЕНУ 01.03.2017. – 28.02.2018. ГОД. (ПРИПРЕМНИ ПРЕДШКОЛСКИ ПРОГРАМ)**

**У целодневни боравак могу да се упишу деца старости од 18 месеци на дан 01.09.2023. године (односно рођена пре 01.03.2022.год.) до 6,5 година (припремни предшколски програм)**

**За упис деце у припремни предшколски програм у трајању од 4 сата у Ковину и насељеним местима упис се врши на исти начин, електронским путем на порталу еУправа (**[**https://www.euprava.gov.rs/**](https://www.euprava.gov.rs/)**) и личним подношењем захтева и документације потребне за упис у просторијама ПУ „Наша радост“ Ковин (на адреси Трг Жарка Зрењанина бр.10), а у насељеним местима у просторијама припремног предшколског програма, у времену од 08,00 до 12,00 часова.**

**СПИСАК ПОТРЕБНЕ ДОКУМЕНТАЦИЈЕ ПРИЛИКОМ ЛИЧНОГ ПОДНОШЕЊА ЗАХТЕВА ЗА УПИС У ЦЕЛОДНЕВНИ БОРАВАК**

1. **ЗА ДЕТЕ**: Извод из матичне књиге рођених ( може фотокопија)
2. **ЗА ЗАПОСЛЕНЕ РОДИТЕЉЕ**:

а) Потврда послодавца о запослењу родитеља ( без података о заради) и фотокопија потврде пријави, промени и одјави на обавезно осигурање ( **МА ОБРАЗАЦ**);

б) За предузетнике-извод из АПР-а не старији од 6 месеци;

в) За пољопривреднике-Акт о регистрацији газдинства;

**3**. **ЗА НЕЗАПОСЛЕНЕ РОДИТЕЉЕ**: Извод из Националне службе за запошљавање.

**4**. **СТУДЕНТИ**: потврда о редовном студирању;

**5**. **САМОХРАНИ РОДИТЕЉИ**:

а) фотокопију пресуде о разводу / Извод из матичне књиге умрлих, ако је један од родитеља преминуо;

б) Одлука надлежног органа о вршењу родитељског права.

6. **ЗАХТЕВ ЗА УПИС У ПРЕДШКОЛСКУ УСТАНОВУ** ( попуњава се приликом уписа)

**НАПОМЕНА**

* Лекарско уверење из Диспанзера да децу треба да донесу родитељи првог дана поласка детета у вртић;
* Ако је дете које се смешта у вртић треће и четврто по рођењу у породици потребно је приложити Извод из матичне књиге рођених за сву децу из породице и фотокопију личне карте маме;
* Ако је дете са сметњама у развоју, потребно је приложити мишљење интерресорне комисије или одговарајућу медицинску документацију;
* Ако је дете без родитељског старања, приложити потврду Центра за социјални рад о смештају детета у хранитељску породицу, фотокопију решења о оствареном праву на дечији додатак;
* Ако је дете корисник новчане социјалне помоћи, потребно је приложити копију решења о остваривању права на новчану социјалну помоћ.

**НЕПОТПУНУ ДОКУМЕНТАЦИЈУ НЕ ПРИМАМО.**

**Директор**

**Александра Алавања**